Pentru prima dată în istoria Moldovei, în Guvern vor fi mai multe femei decât bărbați

Guvernul Sandu va fi prima din istoria Moldovei în care femeile domină ca raport numeric bărbații. Asta se va întâmpla după ce după ce Olesea Stamate va ajunge la conducerea Ministerului Justiției în locul lui Stanislav Pavlovschi.

Astfel, din componența actuală a echipei ministeriale vor face parte 7 femei (Prim-ministra, ministerele Finanțe, Agricultură, Educație, Sănătate, Justiție și bașcana Găgăuziei). Cei 5 bărbați din echipa guvernamentală conduc Internele, Reintegrarea, Economia, Afacerile Externe și Apărarea.

Noua ministră a Justiției, Olesea Stamate a fost până în prezent Președinte al Asociației pentru Guvernare Eficientă și Responsabilă. Este licențiată în drept, magistru în studii europene avansate la Colegiul Europei și avocat. Are experiență vastă în domeniile justiție, afaceri interne și reforma administrației publice centrale.